text: Horsens IC klar til DM-finale
  24 april 2015 kl. 21.21
  For første gang siden 2006 er Horsens IC i finalen om det danske mesterskab i basketball. Hjemme i Forum Horsens vandt Horsens IC fredag aften den femte og afgørende semifinalekamp mod Svendborg Rabbits med 87-71, så Horsens er videre med samlet 3-2 i kampe.
  Dermed bliver DM-finalen bliver et opgør mellem Bakken Bears og Horsens IC efter sidstnævntes sejr over Svendborg. Det betyder også, at det er de to bedste hold fra grundspillet, der mødes i DM-finalerne i basketball. 
  Horsens IC blev nummer to i grundspillet, som blev vundet af Bakken Bears.
  Den første DM-finale bliver spillet på mandag, hvor Bakken Bears har fordel af hjemmebane mod Horsens IC.
  Finaleserien afvikles som bedst af syv kampe, så der skal altså fire sejre til for at blive dansk mester.
  (function(d, s, id) {  var js, fjs = d.getElementsByTagName(s)[0];  if (d.getElementById(id)) return;  js = d.createElement(s); js.id = id;  js.src = "//connect.facebook.net/da_DK/sdk.js#xfbml=1&version=v2.3";  fjs.parentNode.insertBefore(js, fjs);}(document, 'script', 'facebook-jssdk'));
  HIC ER I DM-FINALEN!!!!!De gule stod for presset og leverede en fantastisk sejr på 87-71 i den 5. semifinale....
  Posted by HIC Basket on 24. april 2015
  